ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৫ কোটি ০৪ লক্ষ ছাড়িয়েছে
১২-১৪ বছর বয়সীদের ১ কোটি ৯৮ লক্ষেরও বেশি টিকার ডোজ দেওয়া হয়েছে
ভারতে বর্তমানে সংক্রমিত চিকিৎসাধীনের সংখ্যা ১১ হাজার ৮৭১
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৮৬
জাতীয় স্তরে আরোগ্যের হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার ০.২২ শতাংশ
নয়াদিল্লি, ০৬ এপ্রিল, ২০২২
ভারতে এ পর্যন্ত ১,৮৫,০৪,১১,৫৬৯টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ১,৯৮,৩১,২৫৭ জন নাবালক-নাবালিকা টিকার প্রথম ডোজ পেয়েছে।
স্বাস্থ্য কর্মীদের মধ্যে ১,০৪,০৩,৯০৪ জন টিকার প্রথম ডোজ, ১,০০,০২,৭৯৮ জন টিকার দ্বিতীয় ডোজ এবং ৪৪,৯৮,৮৭৫ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৩,৬১৫ জন প্রথম ডোজ, ১,৭৫,১৬,০৭২ জন দ্বিতীয় ডোজ এবং ৬৯,৪৬,৬১২ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ১,৯৮,৩১,২৫৭ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৭৪,৪০,৩৫১ জন এবং দ্বিতীয় ডোজ পেয়েছেন ৩,৮৮,৭৯,৯১০ জন। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৫,৪৮,৫৭,৪৩৩ জন এবং দ্বিতীয় ডোজ পেয়েছেন ৪৬,৮১,৪৩,৩৮২ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,২৭,৯০,৭৫৮ জন। আর দ্বিতীয় ডোজ পেয়েছেন ১৮,৫৮,৩৭,১৭৪ জন। যাঁদের বয়স ৬০-এর ওপরে তাঁদের মধ্যে ১২,৬৭,৬৯,৭২০ জন প্রথম ডোজ, ১১,৫৭,৫২,২৮৬ জন দ্বিতীয় ডোজ এবং ১,২৩,২৭,৪২২ জন সতর্কতামূলক ডোজ পেয়েছেন। এ পর্যন্ত দেশে মোট ২,৩৭,৭২,৯০৯টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ১ হাজার ৮৬ জন। বর্তমানে ১১ হাজার ৮৭১ জন চিকিৎসাধীন। দেশে মোট সংক্রমিতের মাত্র ০.০৩ শতাংশ চিকিৎসাধীন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। জাতীয় আরোগ্য লাভের হার ৯৮.৭৬ শতাংশ। গত ২৪ ঘণ্টায় ১ হাজার ১৯৮ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৪ লক্ষ ৯৭ হাজার ৫৬৭ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৪ লক্ষ ৮১ হাজার ৩৭৪টি নমুনা পরীক্ষা করা হয়েছে। এ পর্যন্ত দেশে ৭৯ কোটি ২০ লক্ষ ২৭ হাজার ১৪২টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.২২ শতাংশ এবং দৈনিক সংক্রমণের হারও ০.২৩ শতাংশ।
CG/CB/SB
(Visitor Counter : 92
বিদ্যুৎমন্ত্রক
জাতীয় জলবিদ্যুৎ উৎপাদন সংস্থা এর বিশ্ব পরিবেশ দিবস উদযাপন
নতুন দিল্লি, ৫ জুন, ২০২০
ভারতের প্রধান জলবিদ্যুৎ উৎপাদন তথা কেন্দ্রীয় বিদ্যুৎ মন্ত্রকের আওতাধীন রাষ্ট্রায়ত্ত সংস্থা এনএইচপিসি, তার প্রধান কার্যালয়,সমস্ত আঞ্চলিক দফতর, বিদ্যুৎ কেন্দ্র এবং প্রকল্পগুলিতে বিশ্ব পরিবেশ দিবস উদযাপন করা হয়।
এনএইচপিসি'র প্রধান কার্যালয় প্রাঙ্গণে বিশ্ব পরিবেশ দিবসের মূল অনুষ্ঠানের আয়োজন করা হয়। অনুষ্ঠানে এনএইচপিসি'র সিএমডি শ্রী এ.কে. সিং একটি "ভেষজ উদ্যান" উদ্বোধন করেন। উপস্থিত ছিলেন সংস্থার প্রকল্প অধিকর্তা শ্রী রতিশ কুমার,কর্মী বিভাগের দায়িত্বপ্রাপ্ত অধিকর্তা শ্রী এন.কে.জৈন, অর্থ বিভাগের অধিকর্তা শ্রী এম.কে.মিত্তাল, কারিগরি বিভাগের দায়িত্বপ্রাপ্ত অধিকর্তা শ্রী ওয়াই.কে.চৌবে সহ অন্যান্য আধিকারিকরা। চারা গাছ ও ভেষজ ঔষধ সম্পর্কে কর্মীদের মধ্যে সচেতনতা বৃদ্ধির লক্ষ্যে এই ভেষজ উদ্যানটি তৈরি করা হয়েছে। এদিন উপস্থিত সংস্থার আধিকারিকরা বিভিন্ন ভেষজ উদ্ভিদ রোপণে অংশ নেন।
কর্মচারীদের মধ্যে প্রায় ৭০০ ঔষধ গাছ এবং চারা গাছ বিতরণ করা হয়। পরিবেশ সংরক্ষণের বিষয়ে কর্মীদের মধ্যে সচেতনতা বৃদ্ধির লক্ষ্যে এই উদ্যোগ নেওয়া হয়। ফরিদাবাদে এনএইচপিসি প্রধান কার্যালয় এবং আবাসিক প্রাঙ্গণ ছাড়াও সংস্থার সমস্ত আঞ্চলিক দফতর, প্রকল্প ও বিদ্যুৎ কেন্দ্রগুলিতে বৃক্ষরোপণ কর্মসূচি চালানো হয়। তবে এই উদযাপনের সময়, সামাজিক দূরত্বের নিয়মগুলি সুনিশ্চিত করা হয়েছিল।
পরিবেশ রক্ষায় সচেতনতা বৃদ্ধি এবং এ বিষয়ে কার্যকরী পদক্ষেপে গ্রহণের জন্য উৎসাহ দেওয়ার লক্ষ্যে বিশ্বব্যাপী এই দিনটি উদযাপিত হয়। এই বছর বিশ্ব পরিবেশ দিবসের বিষয় ভাবনা হ'ল 'জীব বৈচিত্র'।
(CG/SS
প্রধানমন্ত্রীরদপ্তর
রাজ্যসভার সাংসদ ডঃ মহেন্দ্র প্রতাপের প্রয়াণে প্রধানমন্ত্রীর শোকপ্রকাশ
নতুনদিল্লি, ২৭শে ডিসেম্বর, ২০২১
প্রধানমন্ত্রী শ্রী নরেন্দ্র মোদী রাজ্যসভার সাংসদ ডঃ মহেন্দ্র প্রতাপের প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন,
“রাজ্যসভার সাংসদ ডঃ মহেন্দ্র প্রতাপজির প্রয়াণে আমি শোকাহত। দীর্ঘদিনের সাংসদ হিসেবে তিনি নানা সেবামূলক উদ্যোগের সামনের সারিতে থাকতেন। বিহার এবং রাজ্যের জনসাধারণের কল্যাণে তিনি সর্বদা সরব ছিলেন। তাঁর পরিবার পরিজনকে সমবেদনা জানাই। ওঁ শান্তি।“
CG/CB/SFS/
(
নির্বাচনকমিশন
সীমানা পুনর্নির্ধারণ কমিশনের বৈঠক আয়োজিত
নয়াদিল্লি, ২৮ মে, ২০২০
ভারতীয় নির্বাচন কমিশনের সীমানা পুনর্নির্ধারণ কমিশনের বৈঠক আজ অনুষ্ঠিত হয়েছে। এই বৈঠকে গত ২৯শে এপ্রিল আয়োজিত কমিশনের বৈঠকে গৃহীত সিদ্ধান্তগুলির অগ্রগতি খতিয়ে দেখা হয়।
এর আগে কমিশনের প্রথম বৈঠক আয়োজন কোভিড-১৯ মহামারীর কারণে বিলম্বিত হয়। অরুণাচল প্রদেশ, আসাম, মণিপুর এবং কেন্দ্রশাসিত জম্মু ও কাশ্মীরের নির্বাচন কমিশনের কাছ থেকে সীমানা পুনর্নির্ধারণের বিষয়ে বিস্তারিত রিপোর্ট পাওয়া গেছে। এছাড়াও, লোকসভার পক্ষ থেকে সীমানা পুনর্নির্ধারণ আইন, ২০০২ - এর আওতায় অ্যাসোসিয়েট সদস্যদের মনোনয়নের প্রস্তাব এসেছে।
এদিকে রেজিস্ট্রার জেনারেল এবং সেন্সাস কমিশনার অফ ইন্ডিয়া’র পক্ষ থেকে জনগণনা সংক্রান্ত প্রয়োজনীয় তথ্য কমিশনের কাছে এসেছে। সংশ্লিষ্ট রাজ্য সরকারগুলিকে পড়ে থাকা বিষয়গুলিতে দ্রুত তাঁদের মতামত জানানোর জন্য কমিশনের পক্ষ থেকে নির্দেশ দেওয়া হয়েছে।
(CG/BD/SB
যুবওক্রীড়াবিষয়কমন্ত্রক
ডোপ বিরোধী পরীক্ষা ব্যবস্থাকে আরও জোরদার করতে শ্রী অনুরাগ সিং ঠাকুর নতুন বিরল রাসায়নিক রেফারেন্স সামগ্রীর উদ্বোধন করেছেন
এই রাসায়নিক রেফারেন্স সামগ্রীগুলির উদ্ভাবন ডোপ বিরোধী বিজ্ঞানের ক্ষেত্রে ভারতকে আত্মনির্ভর করে তুলবে : শ্রী অনুরাগ সিং ঠাকুর
নতুন দিল্লি, ৩ এপ্রিল, ২০২২
এক অনন্য সাফল্য হিসেবে ন্যাশনাল ডোপ টেস্টিং ল্যাবরেটরি  বা জাতীয় ডোপ নিরীক্ষণ প্রয়োগশালা সম্পূর্ণ দেশীয় প্রযুক্তিতে ৬টি নতুন ও বিরল রেফারেন্স সামগ্রীর উদ্ভাবন করেছে। এই সামগ্রীগুলি খাঁটি রাসায়নিক উপাদান যা অ্যান্টি ডোপিং বা ডোপ-বিরোধী বিশ্লেষণের কাজে প্রয়োজন হবে। ওয়ার্ল্ড অ্যান্টি ডোপিং এজেন্সি বা ওয়াডা-র স্বীকৃত সমস্ত পরীক্ষাগারে এই ধরণের সামগ্রী ব্যবহার হয়ে থাকে। এনডিটিএল সংস্থাটি এক বছরেরও কম সময়ে গুয়াহাটির ন্যাশনাল ইন্সটিটিউট অফ ফার্মাসিউটিক্যাল এডুকেশন অ্যান্ড রিসার্চ প্রতিষ্ঠান এবং জম্মু-র ইন্ডিয়ান ইন্সটিটিউট অফ ইন্টিগ্রেটিভ মেডিসিন প্রতিষ্ঠানের সঙ্গে সহযোগিতায় উদ্ভাবন করেছে।
এনডিটিএল-এর পরিচালন পর্ষদের পঞ্চদশ বৈঠকে কেন্দ্রীয় যুব বিষয়ক ও ক্রীড়ামন্ত্রী শ্রী অনুরাগ সিং ঠাকুর রাসায়নিক রেফারেন্সগুলি উদ্বোধন করেন। অনুষ্ঠানে মন্ত্রকের সচিব শ্রীমতী সুজাতা চতুর্বেদী সহ উচ্চপদস্থ আধিকারিকরা উপস্থিত ছিলেন। এই রাসায়নিক সামগ্রীগুলির উদ্ভাবন করে এনডিটিএল বিশ্বের অল্প সংখ্যক কয়েকটি পরীক্ষাগারের মর্যাদা লাভ করেছে। প্রতিষ্ঠানের এই সাফল্য সম্পর্কে শ্রী ঠাকুর, রাসায়নিক রেফারেন্স সামগ্রীগুলি উদ্ভাবনে তিনটি প্রতিষ্ঠানের বিজ্ঞানীদের নিরলস প্রচেষ্টার প্রশংসা করেন । এই রেফারেন্স সামগ্রীগুলি ওয়াডা স্বীকৃত প্রতিটি গবেষণাগারে যেমন কাজে লাগবে, তেমনি ডোপসমক্রাল্ত বিশ্লেষণের কাজেও অত্যন্ত সহায়ক হবে। ভারত এধরণের রেফারেন্স সামগ্রীগুলি কানাডা ও অস্ট্রেলিয়া থেকে আমদানি করে এসেছে।এখন ভারত ডোপ রোধের এই ধরণের সামগ্রী উৎপাদনে আত্মনির্ভর হয়ে ওঠার লক্ষ্যে অগ্রসর হচ্ছে। তিনি বলেন, খুব শীঘ্রই রেফারেন্স সামগ্রী ভারত থেকে রপ্তানি করা হবে।
শ্রী ঠাকুর আরও বলেন, ভারতে উদ্ভাবিত এই রেফারেন্স সামগ্রী ডোপ-বিরোধী প্রতিষ্ঠানগুলিকে তাদের পরীক্ষা-নিরীক্ষা ব্যবস্থা আরও জোরদার করতে সাহায্য করবে। পক্ষান্তরে সারা বিশ্বে ক্রীড়া নীতিতে স্বচ্ছতার প্রসারে পারস্পরিক সহযোগিতা বাড়বে।
উল্লেখ করা যেতে পারে, এনডিটিএল রাসায়নিক রেফারেন্স সামগ্রীগুলি নিয়ে গবেষণার জন্য গত বছর জাতীয় স্তরের ওই দুটি প্রতিষ্ঠানের সঙ্গে সমঝোতাপত্র স্বাক্ষর করে। জাতীয় স্তরের ডোপ বিরোধী পরীক্ষাগারটি গত ২-৩ বছরে পর্যায়ক্রমে ২০টি রাসায়নিক রেফারেন্স সামগ্রী উদ্ভাবন করেছে। কেন্দ্রীয় সরকার এধরণের রাসায়নিক সামগ্রী উদ্ভাবনে গবেষণা ও উন্নয়নমূলক কাজকর্মে তহবিল সহায়তা দিয়েছে।
ক্রীড়া ক্ষেত্রে স্বচ্ছতা বজায় রাখতে দেশে ডোপ বিরোধী কর্মসূচির প্রসার ঘটাতে তথা এর কার্যকর রূপায়ণে ক্রীড়া মন্ত্রকের উদ্দেশ্যকে সামনে রেখে এই রাসায়নিক রেফারেন্স সামগ্রীগুলি ডোপ বিরোধী পরীক্ষা-নিরীক্ষা ব্যবস্থার মানোন্নয়ন ঘটাবে।
CG/BD/AS/
(Visitor Counter : 134
প্রধানমন্ত্রীরদপ্তর
মধ্যপ্রদেশের বোরহানপুরের খাড়কি গ্রামের স্বনির্ভর গোষ্ঠীর মহিলাদের প্রতি বাড়িতে নলবাহিত জল সংযোগ সুনিশ্চিত করার প্রচেষ্টার প্রশংসা প্রধানমন্ত্রীর
নয়াদিল্লি, ৫ মার্চ, ২০২৩
প্রধানমন্ত্রী শ্রী নরেন্দ্র মোদী মধ্যপ্রদেশের বোরহানপুরের খাড়কি গ্রামের স্বনির্ভর গোষ্ঠীর মহিলাদের প্রতি বাড়িতে নলবাহিত জল সংযোগ সুনিশ্চিত করার প্রচেষ্টার প্রশংসা করেছেন। তিনি বলেন, সারা দেশের জন্য এ এক উদাহরণ।
কেন্দ্রীয় জলশক্তি প্রতিমন্ত্রী শ্রী প্রহ্লাদ সিং প্যাটেলের ট্যুইটের জবাবে প্রধানমন্ত্রী তাঁর ট্যুইটে বলেন;
“বোরহানপুরের মহিলাদের এই প্রচেষ্টা সমগ্র দেশের জন্য এক উদাহরণ।”
PG/ PM/ NS
(
পরিবেশওঅরণ্যমন্ত্রক
বনাঞ্চল সর্বেক্ষণ রিপোর্ট-২০২১ প্রকাশিত; গত দু বছরে দেশে মোট বন ও গাছের পরিমাণ ২,২৬১ বর্গ কিলোমিটার বৃদ্ধি পেয়েছে
অঞ্চলভেদে মধ্যপ্রদেশে রয়েছে দেশের বৃহত্তম বনভূমি
দেশের ১৭ টি রাজ্য ও কেন্দ্রশাসিত অঞ্চলের ভৌগলিক এলাকার ৩৩ শতাংশের বেশি বনভূমির আওতায় রয়েছে
নয়াদিল্লি, ১৩ জানুয়ারি, ২০২২
কেন্দ্রীয় পরিবেশ এবং বন ও জলবায়ু পরিবর্তন বিষয়ক মন্ত্রী শ্রী ভূপেন্দর যাদব আজ দেশের বনাঞ্চল সম্পর্কিত সর্বেক্ষণ রিপোর্ট ' ইন্ডিয়া স্টেট অফ ফরেস্ট রিপোর্ট ২০২১ প্রকাশ করেছে। ফরেস্ট সার্ভে অফ ইন্ডিয়া এই রিপোর্টটি তৈরি করেছে। যা দেশের বন ও বৃক্ষসম্পদ মূল্যায়নের জন্য বাধ্যতামূলক করা হয়েছে।
রিপোর্ট প্রকাশের পর কেন্দ্রীয় মন্ত্রী জানান, দেশের মোট বন ও বৃক্ষের পরিমাণ ৮০.৯ মিলিয়ন হেক্টর, যা দেশের ভৌগলিক আয়তনের ২৪.২৬ শতাংশ। তিনি জানান যে, ২০১৯ সালের সর্বেক্ষণের তুলনায় দেশের মোট বন ও গাছের পরিমাণ ২,২৬১ বর্গ কিলোমিটার বৃদ্ধি পেয়েছে।
কেন্দ্রীয় মন্ত্রী আনন্দ প্রকাশ করেন যে, বর্তমান মূল্যায়ন অনুযায়ী দেশের ১৭ টি রাজ্য এবং কেন্দ্রশাসিত অঞ্চলের মোট ভৌগোলিক অঞ্চলের ৩৩ শতাংশের বেশি বনভূমি রয়েছে। দেশের প্রধানমন্ত্রী শ্রী নরেন্দ্র মোদীর নেতৃত্বে সরকারের লক্ষ্য কেবল সংরক্ষণ করা নয়, বনের পরিমাণগত ভাবে এবং গুণগতভাবে সমৃদ্ধ করা অন্যতম উদ্দেশ্য।
ইন্ডিয়া স্টেট অফ ফরেস্ট রিপোর্ট-২০২১ অনুযায়ী, বনের আচ্ছাদন, গাছের আচ্ছাদন, ম্যানগ্রোভ কভার, ক্রমবর্ধমান বিষয়সমূহ, বনাঞ্চলে কার্বন স্টক, বনাঞ্চলে আগুনের পর্যবেক্ষণ, বাঘ সংরক্ষণ এলাকায় বনের আচ্ছাদন এবং ভারতীয় জলবায়ু পরিবর্তন সংক্রান্ত বিষয়গুলি নিয়ে তথ্য প্রদান করে।
প্রধান বিষয় সমূহ-
- দেশের মোট বন ও বৃক্ষের পরিমাণ ৮০.০৯ মিলিয়ন হেক্টর। যা দেশের ভৌগোলিক আয়তনের ২৪.৬২ শতাংশ। ২০১৯ সালের মূল্যায়নের তুলনায় দেশের মোট বন ও বৃক্ষের পরিমাণ ২,২৬১ বর্গ কিলোমিটার বৃদ্ধি পেয়েছে। এরমধ্যে, ১,৫৪০ বর্গ কিলোমিটার এবং এরমধ্যে বৃক্ষের আয়তন ৭২১ বর্গ কিলোমিটার।
- গভীর ও ঘন বনের পাশাপাশি খোলা বোনের ক্ষেত্রে আয়তন বৃদ্ধি পরিলক্ষিত হয়েছে। অন্ধ্রপ্রদেশে ৬৪৭ বর্গ কিলোমিটার, তেলেঙ্গানায় ৬৩২ বর্গ কিলোমিটার এবং ওড়িশায় ৫৩৭ বর্গ কিলোমিটার বনাঞ্চল বৃদ্ধি পেয়েছে।
- অঞ্চল অনুযায়ী দেশের বৃহত্তম বনভূমি রয়েছে মধ্যপ্রদেশে। এরপরের তালিকায় রয়েছে অরুণাচল প্রদেশ, ছত্রিশগড়, ওড়িশা এবং মহারাষ্ট্র। মোট ভৌগোলিক এলাকার শতাংশ হিসেবে বনাঞ্চলের ক্ষেত্রে শীর্ষ পাঁচটি রাজ্য হচ্ছে, মিজোরাম , অরুণাচল প্রদেশ , মেঘালয় , মনিপুর  এবং নাগাল্যান্ড ।
- ১৭ টি রাজ্য ও কেন্দ্রশাসিত অঞ্চলের ভৌগলিক এলাকার ৩৩ শতাংশের বেশি বনভূমির আওতায় রয়েছে। এই রাজ্য ও কেন্দ্রশাসিত অঞ্চল গুলির মধ্যে রয়েছে লাক্ষাদ্বীপ, মিজোরাম, আন্দামান ও নিকোবর দ্বীপপুঞ্জ অরুণাচল প্রদেশ এবং মেঘালয়। অন্যদিকে পাঁচটি রাজ্য ও কেন্দ্রশাসিত অঞ্চলে ৭৫ শতাংশের বেশি বনভূমি রয়েছে। এছাড়াও মনিপুর নাগাল্যান্ড ত্রিপুরা গোয়া কেরালা সিকিম উত্তরাখান্ড ছত্রিশগড় দাদরা ও নগর হাভেলি এবং দমন ও দিউ আসাম ওড়িশায় বনভূমি রয়েছে ৩৩ থেকে ৭৫ শতাংশের মতো।
- দেশে মোট ম্যানগ্রোভ অঞ্চলের পরিমাণ ৪,৯৯২ বর্গ কিলোমিটার। যে তিনটি রাজ্যে সর্বোচ্চ বেশি ম্যানগ্রোভ অঞ্চল রয়েছে সেগুলি হচ্ছে, ওড়িশা , মহারাষ্ট্র  এবং কর্ণাটক ।
- বনাঞ্চলে মোট কার্বন স্টকের পরিমাণ ৭,২০৪ মিলিয়ন টন।
CG/ SB
(Visitor Counter : 7842
প্রধানমন্ত্রীরদপ্তর
প্রধানমন্ত্রী ৭৫ বছর আগের দেশ স্বাধীন হওয়ার খবর প্রকাশের সংবাদপত্রটি সংরক্ষিত রাখায় ডঃ এইচ.ভি. হান্ডের আবেগের প্রশংসা করেছেন
নয়াদিল্লি, ১৪ আগস্ট, ২০২২
প্রধানমন্ত্রী শ্রী নরেন্দ্র মোদী দেশের স্বাধীনতা ঘোষণার খবর সম্বলিত ৭৫ বছরের পুরনো সংবাদপত্র ট্যুইট করায় ডঃ এইচ.ভি. হান্ডের আবেগ ও উৎসাহের প্রশংসা করেছেন। প্রধানমন্ত্রী বলেন, ডঃ এইচ.ভি. হান্ডেজির মতো যেসব মানুষ দেশ গঠনে তাঁদের জীবন অতিবাহিত করেছেন তাঁরা সর্বদাই স্মরণে থাকবেন।
আজাদি কা অমৃত মহোৎসব উপলক্ষে ডঃ এইচ.ভি. হান্ডের ট্যুইটের জবাবে প্রধানমন্ত্রী ট্যুইট করেন।
“ডঃ এইচ.ভি. হান্ডেজির মতো যেসব মানুষ দেশ গঠনে তাঁদের জীবন অতিবাহিত করেছেন তাঁরা সর্বদাই স্মরণে থাকবেন। তাঁর আবেগ ও উৎসাহ দেখে আমি আনন্দিত @DrHVHande1”।
PG/PM/NS
(
সংস্কৃতিমন্ত্রক
সরকার প্রতি বছর ২৩শে জানুয়ারি “পরাক্রম দিবস" হিসেবে পালনের কথা ঘোষণা করেছে
“পরাক্রম দিবস" হিসেবে ২৩শে জানুয়ারি উদযাপনের বিষয়ে গেজেট বিজ্ঞপ্তি প্রকাশিত
নয়াদিল্লি, ১৯ জানুয়ারি, ২০২১
নেতাজী সুভাষচন্দ্র বসুর ১২৫তম জন্মবার্ষিকী যথাযথ মর্যাদায় জাতীয় এবং আন্তর্জাতিক স্তরে উদযাপনের জন্য কেন্দ্র সিদ্ধান্ত নিয়েছে। ২৩শে জানুয়ারি থেকে এই উপলক্ষে বিভিন্ন অনুষ্ঠানের আয়োজন করা হবে। প্রধানমন্ত্রী শ্রী নরেন্দ্র মোদীর নেতৃত্বে একটি উচ্চপর্যায়ের কমিটি তৈরি করা হয়েছে। এই কমিটি বিভিন্ন অনুষ্ঠানের পরিকল্পনা এবং সেগুলি বাস্তবায়ন করার দায়িত্বে থাকবে।
নেতাজীকে সম্মান জানাতে এবং জাতির প্রতি তাঁর অদম্য শৌর্য ও নিঃস্বার্থ সেবার কথা স্মরণ করতে কেন্দ্র প্রতি বছর ২৩শে জানুয়ারি "পরাক্রম দিবস" হিসেবে পালনের সিদ্ধান্ত নিয়েছে। বিভিন্ন প্রতিকূল পরিস্থিতিতে কাজ করার যে মানসিকতা নেতাজী দেখিয়েছেন এবং মানুষের౼ বিশেষ করে, যুব সম্প্রদায়ের মধ্যে দেশপ্রেমের ভাবনা উজ্জীবিত করতে এই উদ্যোগ নেওয়া হয়েছে।
২৩শে জানুয়ারিকে "পরাক্রম দিবস" হিসেবে উদযাপন করার বিষয়ে গেজেট বিজ্ঞপ্তি ইতিমধ্যেই প্রকাশিত হয়েছে।
স্বরাষ্ট্র মন্ত্রক
সাবির শাহ, কাশ্মীর ও পাকিস্তানের সব বন্দিরা তিহারে সুস্হ আছেন, জেল কর্তৃপক্ষ সংবাদ মাধ্যমের ভুয়ো খবরের প্রেক্ষিতে সাবধানবানী জারি করেছে
নয়াদিল্লি, ২৫ ফেব্রুয়ারি, ২০১৯
দিল্লিতে তিহার জেলের কর্তৃপক্ষ জম্মু ও কাশ্মীরের বন্দি সাবির শাহ-কে নিয়ে অপ্রিতীকর কোন ঘটনা ঘটার কথা অস্বীকার করেছে। সংবাদ মাধ্যমের এক শ্রেণী ভুয়ো খবর ছড়াচ্ছে বলে তিহার জেলের ডিআইজি শ্রী শৈলেন্দ্র পরিহার জানান। তিনি আরও বলেন, সাবির শাহ সম্পূর্ণভাবে “সুস্হ ও ভালো” আছেন। তিনি এও বলেন, জম্মু ও কাশ্মীর এবং পাকিস্তানের অন্যসব বন্দিরাও ভালো আছেন। জেল কর্তৃপক্ষ সকলকে ভুয়ো খবরের বিষয়ে সতর্ক থাকার আহ্বান জানিয়েছেন।
SSS/SC/NS
(Visitor Counter : 68
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১ জানুয়ারি, ২০২২
দেশ ব্যাপী জাতীয় টিকাকরণ অভিযানের আওতায় এখনও পর্যন্ত ১৪৫ কোটি ১৬ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৪ হাজার ৭৮১
দেশে মোট আক্রান্তের মধ্যে সুস্পষ্টভাবে আক্রান্তের হার ১ শতাংশের নিচে নেমে বর্তমানে ০.৩০
জাতীয় স্তরে বর্তমানে সুস্থতার হার ৯৮.৩২ শতাংশ
দেশে গত ২৪ ঘন্টায় সুস্থতার সংখ্যা ৮ হাজার ৯৪৯, এর ফলে মোট সুস্থতার সংখ্যা বেড়ে ৩ কোটি ৪২ লক্ষ ৭৫ হাজার ৩১২
দেশে গত ২৪ ঘন্টায় নতুন করে আক্রান্তের সংখ্যা ২২ হাজার ৭৭৫
দৈনিক ভিত্তিতে আক্রান্তের হার ২.০৫ শতাংশ
সাপ্তাহিক ভিত্তিতে আক্রান্তের হার ০.১০ শতাংশ
এখনও পর্যন্ত মোট নমুনা পরীক্ষার সংখ্যা ৬৭ কোটি ৮৯ লক্ষ
এদিকে, কোভিডের নতুন প্রজাতি ওমিক্রণে পশ্চিমবঙ্গে আক্রান্তের সংখ্যা এখনও পর্যন্ত ১৭। এরমধ্যে তিন জন ইতিমধ্যেই সুস্থ হয়েছেন। সারা দেশে আক্রান্তের সংখ্যা ১ হাজার ৪৩১ এবং সুস্থ হয়েছেন ৪৮৮ জন।
CG/BD/AS/
(Visitor Counter : 109
স্বাস্থ্যওপরিবারকল্যাণমন্ত্রক
ডাক্তার হর্ষবর্ধন তৃতীয় ভারত পর্যটন বাজারে'র উদ্বোধনী অনুষ্ঠানে বক্তব্য পেশ করেন
নতুন দিল্লি, ১৮ ফেব্রুয়ারি, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডাক্তার হর্ষবর্ধন আজ ভিডিও কনফারেন্সের মাধ্যমে তৃতীয় ভারত পর্যটন বাজারের আনুষ্ঠানিক উদ্বোধন করেন। ফেডারেশন অফ অ্যাসোসিয়েশন ইন ইন্ডিয়া ট্যুরিজম এন্ড হসপিটালিটি এই বাজারের আয়োজক।
ডাক্তার হর্ষবর্ধন তাঁর ভাষণে আয়োজকদের ধন্যবাদ জানিয়ে বলেন, বিশ্বের ৬০টি দেশের ২৫০ জন অতিথি ভার্চুয়াল মাধ্যমে এতে অংশ নিয়েছেন। তিনি বলেন এই পর্যটন বাজার এমনই একটা সময় হচ্ছে যখন সারাবিশ্বে কোভিড জনিত অতিমারি পরিস্থিতির কালো মেঘ আকাশ ছেয়ে ফেলেছিল। যদিও বর্তমানে সারা বিশ্বের দেশগুলি স্বাস্থ্য এবং সুরক্ষা বিধি অবলম্বন করে ভ্রমণ শুরু করার বিষয়ে চিন্তা ভাবনা করছে।
কোভিড জনিত পরিস্থিতি নিয়ন্ত্রণ করতে কেন্দ্রীয় সরকারের প্রচেষ্টার কথা উল্লেখ করে ডাক্তার হর্ষবর্ধন বলেন, ভারতে বিশ্বে বৃহত্তম টিকাকরণ কর্মসূচি শুরু হয়েছে। ভারত কেবল তার দেশের ৮.৫ মিলিয়ন মানুষকে টিকাকরণ করেনি, অন্যান্য দেশেও ভ্যাকসিনের ডোজ পাঠানো হয়েছে।
তিনি বলেন ভারত সর্বদাই পর্যটকদের আকর্ষণের স্থান। চিকিৎসা পর্যটনের ক্ষেত্রেও ভারত এগিয়ে রয়েছে। সর্বাধুনিক চিকিৎসা ব্যবস্থা দেশকে বিশ্বের দরবারে অনেকটাই এগিয়ে নিয়ে গেছে। ভারতের চিকিৎসক, নার্স এবং প্যারামেডিকেল কর্মীর দক্ষতা সারাবিশ্বেই সুবিদিত। তাই এদেশের চিকিৎসা ব্যবস্থাকে ফার্মেসি অফ দা ওয়ার্ল্ড বলা হয়। ওষুধ উৎপাদন শিল্পেও ভারতের অগ্রগণ্য ভূমিকা রয়েছে। কেন্দ্রীয় সরকারের পক্ষ থেকে মেডিকেল ভিসা এবং আন্তর্জাতিক বিমান পরিষেবা চালু চালু হলে ইই-টুরিস্ট ভিসা দেওয়ার কাজ সরকার শুরু করবে বলে তিনি জানান।
প্রধানমন্ত্রীরদপ্তর
২০২২-২৩ বর্ষে রেকর্ড উৎপাদনের জন্য সেইল-কে অভিনন্দন প্রধানমন্ত্রীর
নয়াদিল্লি, ২ এপ্রিল,২০২৩
২০২২-২৩ বর্ষে গরম ধাতু ও অপরিশোধিত ইস্পাত উৎপাদনে সর্বকালীন রেকর্ড করায় স্টিল অথরিটি অফ ইন্ডিয়া লিমিটেড -এর প্রশংসা করেছেন প্রধানমন্ত্রী শ্রী নরেন্দ্র মোদী।
এ বছর ১৯৪.০৯ লক্ষ টন গরম ধাতু এবং ১৮২.৮৯ লক্ষ টন অপরিশোধিত ইস্পাত উৎপাদন হয়েছে। আগের বছরের তুলনায় উৎপাদন বেড়েছে অনেকটাই, যা যথাক্রমে হল ৩.৫ শতাংশ এবং ৫.৩ শতাংশ।
প্রধানমন্ত্রী বলেন, এ থেকে এটি প্রমাণিত হয় যে ভারত প্রতি ক্ষেত্রে আত্মনির্ভর হয়ে ওঠার লক্ষ্যে শক্তিশালী পদক্ষেপ গ্রহণ করছে।
প্রধানমন্ত্রী তাঁর ট্যুইটে বলেন :
“এই চমৎকার সাফল্যের জন্য অনেক অভিনন্দন! সেইল-এর এই উৎপাদন আমাদের এটিই প্রমাণ করে যে কেবলমাত্র ইস্পাত নয়, সবক্ষেত্রেই দেশ আত্মনির্ভর হয়ে ওঠার লক্ষ্যে দ্রুততার সঙ্গে এগিয়ে চলেছে।”
PG/PM/DM/
(
তথ্যওসম্প্রচারমন্ত্রক
নিউজ অন এআইআর-এর মাধ্যমে বেতার অনুষ্ঠান শোনার লাইভ স্ট্রিমের আন্তর্জাতিক ক্রমতালিকা
বিশ্বজুড়ে যুব সম্প্রদায় আকাশবাণীর অনুষ্ঠানের প্রতি উৎসাহী হচ্ছে
নয়াদিল্লী, ১৮ জানুয়ারি, ২০২২
আকাশবাণীর অনুষ্ঠান নিউজ অন এআইআর-এর মাধ্যমে শোনার ক্ষেত্রে সর্বশেষ ক্রমতালিকা প্রকাশিত হয়েছে। দেশের বাইরে আকাশবাণী শোনার নিরিখে এই ক্রমতালিকা তৈরি করা হয়েছে। দেখা গেছে দেশের বাইরে নিউজ অন এআইআর অ্যাপের মাধ্যমে ১৮-৪৪ বছর বয়সী শ্রোতাদের সংখ্যা ক্রমশ বাড়ছে।
সর্বশেষ ক্রমতালিকাটিতে আকাশবাণীর অনুষ্ঠান নিউজ অন এআইআর অ্যাপের মাধ্যমে শোনার ক্ষেত্রে স্পেন পাপুয়া নিউগিনিকে সরিয়ে প্রথম ১০-এ স্থান করে নিয়েছে। অন্যদিকে ফিজি পর পর দুই পক্ষে শীর্ষস্থান দখল করে রেখেছে। ভারতের বাইরে আকাশবাণীর অনুষ্ঠান শোনার তালিকায় প্রথম ১০-এ আকাশবাণী ধর্মশালা এই প্রথম জায়গা করে নিয়েছে। অস্মিতা মুম্বাই, আকাশবাণী তেলেগু ও আকাশবাণী চেন্নাই রেনবোকে সরিয়ে আকাশবাণী মাঝেরি ও এফএম গোল্ড মুম্বাই প্রথম ১০-এর তালিকায় অন্তর্ভুক্ত হয়েছে। ১৬-৩১ ডিসেম্বর সংগ্রহ করা তথ্যের ওপর ভিত্তি করে এই ক্রমতালিকা তৈরি করা হয়েছে। তালিকাটি দেখতে চাইলে নীচের লিঙ্কে ক্লিক করুনঃ-
https://pib.gov.in/PressReleasePage.aspx?PRID=1790699
CG/CB /NS
(Visitor Counter : 128
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ৯৭ কোটি ৬৫ লক্ষ ছাড়িয়েছে
বর্তমানে সুস্থতার হার ৯৮.১০ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৪ হাজার ১৪৬
দেশে সুস্পষ্টভাবে করোনায় আক্রান্তের সংখ্যা ২ লক্ষ ৯৫ হাজার ৮৪৬, যা ২২০ দিনে সর্বনিম্ন
সাপ্তাহিক-ভিত্তিতে আক্রান্তের হার ১.৪২ শতাংশ, যা গত ১১৪ দিন ৩ শতাংশের নীচে
নতুন দিল্লি, ১৭ অক্টোবর, ২০২১
দেশে গত ২৪ ঘন্টায় ৪১ লক্ষ ২০ হাজার ৭৭২টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ৯৭ কোটি ৬৫ লক্ষ ৮৯ হাজার ৫৪০।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৫,৮৩৫
|
|
দ্বিতীয় ডোজ
|
|
৯০,৭৫,৮৬৯
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৬১,৭৩৭
|
|
দ্বিতীয় ডোজ
|
|
১,৫৫,১৪,১৯৮
|
|
১৮-৪৪ বছর বয়সী
|
|
প্রথম ডোজ
|
|
৩৯,২৬,৯১,৮৭৮
|
|
দ্বিতীয় ডোজ
|
|
১১,০২,৬৩,৮২৭
|
|
৪৫-৫৯ বছর বয়সী
|
|
প্রথম ডোজ
|
|
১৬,৭৬,২৬,৪২৯
|
|
দ্বিতীয় ডোজ
|
|
৮,৫৮,৮৪,৩৯২
|
|
৬০ বছরের বেশি বয়সী
|
|
প্রথম ডোজ
|
|
১০,৫৬,৭৮,০৪১
|
|
দ্বিতীয় ডোজ
|
|
৬,১১,১৭,৩৩৪
|
|
মোট
|
|
৯৭,৬৫,৮৯,৫৪০
দেশে গত ২৪ ঘন্টায় করোনা মুক্ত হয়েছেন ১৯ হাজার ৭৮৮ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৪ লক্ষ ১৯ হাজার ৭৪৯।
জাতীয় স্তরে সুস্থতার হার বর্তমানে ৯৮.১০ শতাংশ, যা ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১১২ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১৪ হাজার ১৪৬, যা গত ২২৯ দিনে সর্বনিম্ন।
দেশে সুস্পষ্টভাবে আক্রান্তের সংখ্যা বর্তমানে ২ লক্ষের নিচে নেমে ১ লক্ষ ৯৫ হাজার ৮৪৬ হয়েছে, যা ২২০ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৫৭ শতাংশ।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১১ লক্ষ ১২৩টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৫৯ কোটি ৯ লক্ষ ৩৫ হাজার ৩৮১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৪২ শতাংশ, যা গত ১১৪ দিন ৩ শতাংশের নীচে। একইভাবে, দৈনিক-ভিত্তিতে আক্রান্তের হার ১.২৯ শতাংশ। দৈনিক-ভিত্তিতে আক্রান্তের হার গত ৪৮ দিন ৩ শতাংশের নীচে এবং ১৩১ দিন ৫ শতাংশের নিচে রয়েছে।
(CG/BD/AS/
আবাসনএবংশহরাঞ্চলেরদারিদ্র্যদূরীকরণমন্ত্রক
শ্রী হরদীপ সিং পুরী অমৃত ২.০ – এর অধীনে ‘ইন্ডিয়া ওয়াটার পিচ-পাইলট-স্কেল স্টার্ট-আপ চ্যালেঞ্জ’ – এর সূচনা করেছেন
নয়াদিল্লি, ১২ মার্চ, ২০২২
কেন্দ্রীয় আবাসন ও নগরোন্নয়ন এবং প্রাকৃতিক গ্যাস ও পেট্রোলিয়াম মন্ত্রী শ্রী হরদীপ সিং পুরী আবাসন ও নগরোন্নয়ন মন্ত্রকের দ্বিতীয় পর্যায়ে অটল মিশন ফর রিজুভিনেশন অ্যান্ড আর্বান ট্রান্সফরমেশন  কর্মসূচির আওতায় ‘ইন্ডিয়া ওয়াটার পিচ-পাইলট-স্কেল স্টার্ট-আপ চ্যালেঞ্জ’ – এর সূচনা করেছেন। প্রধানমন্ত্রী শ্রী নরেন্দ্র মোদী ২০২১ – এর পয়লা অক্টোবর দ্বিতীয় পর্বের অম্রুত প্রকল্পের আনুষ্ঠানিক সূচনা করেন। প্রধানমন্ত্রীর পরিকল্পনা অনুযায়ী, এই প্রকল্পে প্রযুক্তি অংশীদার হিসাবে নতুন শিল্পোদ্যোগ বা স্টার্টআপগুলিকে যুক্ত করার উদ্যোগকে কেন্দ্রীয় মন্ত্রিসভা অনুমোদন দেয়। সংশ্লিষ্ট সংস্থাগুলি তাদের উদ্ভাবন এবং পরিকল্পনাকে কাজে লাগিয়ে স্থিতিশীল আর্থিক বিকাশ নিশ্চিত করবে। এর ফলে, কর্মসংস্থান সৃষ্টি হবে। পরিকল্পনা অনুসারে মন্ত্রক ১০০টি স্টার্টআপকে চিহ্নিত করবে। নির্বাচিত স্টার্টআপ সংস্থাগুলিকে ২০ লক্ষ টাকা আর্থিক অনুদান দেওয়া হবে। এছাড়াও তাদের নানা পরামর্শ দেওয়া হবে।
আবাসন ও নগরোন্নয়ন মন্ত্রক ইন্ডিয়া হ্যাবিটেট সেন্টারে ‘ইন্ডিয়া ওয়াটার পিচ-পাইলট-স্কেল স্টার্ট-আপ কনক্লেভ’ – এর আয়োজন করে। দেশে এই প্রথম নতুন শিল্পোদ্যোগী , তরুণ উদ্ভাবক, শিল্প সংস্থাগুলির অংশীদার এবং বিভিন্ন রাজ্য ও শহরের প্রশাসনিক আধিকারিকরা প্রকল্পটির বিষয়ে আলোচনা করেছেন। অনুষ্ঠানে শ্রী পুরী স্টার্টআপ সংস্থাগুলির গুরুত্বপূর্ণ ভূমিকার কথা উল্লেখ করেন। তিনি সরকারের পক্ষ থেকে সবধরনের সহযোগিতার আশ্বাস দেন। দপ্তরের প্রতিমন্ত্রী শ্রী কৌশল কিশোর ভিডিও বার্তায় জানান, প্রযুক্তি বিভাগের অধীনে এই প্রকল্পে স্টার্টআপ সংস্থাগুলির উদ্যোগ শহরাঞ্চলে জল সমস্যার সমাধান করবে। মন্ত্রকের সচিব শ্রী মনোজ যোশী জানান, সুস্থ সমাজ গড়ে তুলতে হলে জল ব্যবস্থাপনা সম্পর্কে সচেতন হতে হবে। অনুষ্ঠানে মন্ত্রকের উচ্চ পদস্থ আধিকারিকরা, বিভিন্ন রাজ্য সরকারের প্রতিনিধি এবং স্টার্টআপ সংস্থাগুলির প্রতিনিধিরাও উপস্থিত ছিলেন। সম্মেলনের শেষে জলের উপর একটি প্রদর্শনী শ্রী পুরী ঘুরে দেখেন। এই প্রদর্শনীতে জল ব্যবস্থাপনার বিভিন্ন দিক তুলে ধরা হয়েছে।
CG/CB/SB
(Visitor Counter : 115
প্রধানমন্ত্রীরদপ্তর
রাজস্থানের যোধপুরে সিলিন্ডার দুর্ঘটনায় ক্ষতিগ্রস্তদের পিএমএনআরএফ থেকে প্রধানমন্ত্রীর এককালীন অর্থ সাহায্য ঘোষণা
নয়াদিল্লি, ১৬ ডিসেম্বর, ২০২২
প্রধানমন্ত্রী শ্রী নরেন্দ্র মোদী রাজস্থানের যোধপুরে সিলিন্ডার দুর্ঘটনায় মৃতদের নিকটাত্মীয়কে পিএমএনআরএফ থেকে এককালীন ২ লক্ষ টাকা অর্থ সাহায্যের ঘোষণা করেছেন। আহতরা পাবেন ৫০ হাজার টাকা।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে;
“প্রধানমন্ত্রী নরেন্দ্র মোদী রাজস্থানের যোধপুরে সিলিন্ডার দুর্ঘটনায় মৃতদের নিকটাত্মীয়কে পিএমএনআরএফ থেকে এককালীন ২ লক্ষ টাকা অর্থ সাহায্যের ঘোষণা করেছেন। আহতরা প্রত্যেকে পাবেন ৫০ হাজার টাকা।”
PG/CB/ NS
(
অর্থমন্ত্রক
শক্তিকান্ত দাস রিজার্ভ ব্যাঙ্ক অফ ইন্ডিয়ার নতুন গভর্নর হিসাবে নিযুক্ত হয়েছেন
নয়াদিল্লি, ১২ ডিসেম্বর, ২০১৮
রিজার্ভ ব্যাঙ্ক অফ ইন্ডিয়ার নতুন গভর্নর নিযুক্ত হয়েছেন শ্রী শক্তিকান্ত দাস। অবসরপ্রাপ্ত এই আইএএস আধিকারিক অর্থনৈতিক বিষয় সংক্রান্ত দপ্তরের প্রাক্তন সচিব ছিলেন। তিন বছরের জন্য রিজার্ভ ব্যাঙ্ক অফ ইন্ডিয়ার গভর্নর পদেও নিযুক্ত ছিলেন।
ভারত সরকারের জারি করা এক বিবৃতিতে গতকাল এই তথ্য জানানো হয়েছে।
SSS/PM/SB
(Visitor Counter : 71
প্রধানমন্ত্রীরদপ্তর
শ্রী গুরু নানক দেবজির প্রকাশ পর্ব উপলক্ষ্যে প্রধানমন্ত্রীর শুভেচ্ছা
নতুনদিল্লি, ১৯শে নভেম্বর, ২০২১
প্রধানমন্ত্রী শ্রী নরেন্দ্র মোদী জনসাধারণকে শ্রী গুরু নানক দেবজির প্রকাশ পর্ব উপলক্ষ্যে শুভেচ্ছা জানিয়েছেন। প্রকাশ পর্বের এই বিশেষ মুহূর্তে শ্রী মোদী, গুরু নানক দেবজির পবিত্র ভাবনা ও মহৎ আদর্শের কথা স্মরণ করেন।
এক ট্যুইট বার্তায় প্রধানমন্ত্রী বলেছেন, “শ্রী গুরু নানক দেবজির প্রকাশ পর্বের এই বিশেষ মুহূর্তে আমি তাঁর পবিত্র ভাবনা ও মহৎ আদর্শের কথা স্মরণ করি। ন্যায়, পরদুঃখকাতরতা ও সমন্বিত সমাজের যে ভাবনা তিনি তুলে ধরেছিলেন, তা আমাদের সকলকে অনুপ্রাণিত করে। শ্রী গুরু নানক দেবজি অন্যকে সেবা করার কথা বলতেন, যা অত্যন্ত প্রেরণাদায়ক।“
CG/CB/NS
(
রাষ্ট্রপতিরসচিবালয়
রাখি বন্ধন উৎসবের প্রাক্কালে রাষ্ট্রপতির শুভেচ্ছা
নয়াদিল্লি, ০২ অগাস্ট, ২০২০
রাষ্ট্রপতি শ্রী রাম নাথ কোবিন্দ রাখি বন্ধন উৎসবের প্রাক্কালে এক বার্তায় বলেছেন, “রাখি বন্ধনের পবিত্র মুহূর্তে আমি আমার সমস্ত সহ-নাগরিকবৃন্দকে ঊষ্ণ শুভেচ্ছা ও শুভ কামনা জানাই।
রাখি হ’ল ভালোবাসা, করুণা এবং আস্থার বন্ধনের এমন এক পবিত্র সুতো, যা বোনেরা ভাইদের হাতে পরিয়ে দেন। সবদিক থেকেই অভিনব এই উৎসব মহিলাদের স্বার্থ সুরক্ষা ও তাঁদের কল্যাণে কাজ করতে আমাদের ইচ্ছাশক্তিকে আরও মজবুত করে।
আসুন, এই দিনে আমরা সকলে মহিলাদের সম্মান ও মর্যাদা রক্ষায় শপথ নিই, যাতে তাঁরা দেশ ও সমাজের কল্যাণে আরও বেশি অবদান রাখতে পারেন”।
(CG/BD/SB